钦定古今图书集成/明伦汇编/氏族典/第175卷 > 钱惟善
## 钦定古今图书集成/明伦汇编/氏族典/第175卷 > 钱惟善

按《明外史杨维桢传》：维桢，山阴人，徙松江时，与华亭
陆居仁及侨居钱惟善相唱和。惟善，字思复，钱塘人。
至正元年，省试《罗刹江赋》。时锁院三千人，独惟善据
枚乘《七发》，辨钱塘江为曲江，由是得名，号曲江居士，
官副提举。张士诚据吴，遂不仕。既殁，与维桢、居仁同
葬千山，人目为“三高士墓。”